Yiwen wass tuli tmeṭṭut-nni ɣer sḍaḥ ad tekkes lxiq, dɣa iwala-tt-id mmi-s n sselṭan, iruḥ ɣer baba-s, yenna-as: tella yiwet n teqcict deg uxxam n leflani taɛǧeb-iyi bɣiɣ ayi-tt-id-xedbeḍ, dɣa iruḥ baba-s ixḍeb-as-tt-id, ggan tameɣra tedda teqcict ɣer uxxam n wergaz-is. Yenna-as izrem-nni: ad iyi-tɛahdeḍ melmi kem-id-steqsan tiniḍ belli kem d yelli-s n yizrem, dɣa teqbel, maca asmi tt-iḥres wergaz-is s yisteqsiyen dɣa tenna-as tidet belli izrem mačči d baba-s, irebba-tt kan, dɣa terẓa lɛahud n Rebbi. Tteddun wussan, tameṭṭut-nni tuɣal s tadist, tesɛa aqcic amenzu, asmi yessaweḍ sebɛa n wussan ɛarḍen akk medden iwakken ad xedmen sbuɛ, dɣa yusa-d izrem-nni ɣer tmeṭṭut-nni ad ttiẓer, yufa-tt-id teṭṭes igzem-as taḍaḍect i weqrur-nni igga-tt deg yimi n yemma-s, aqcc yeddem-it yiwi-t yid-s.